cyanic-selkie/wikianc huggingface dataset:
КК Еуро Никел 2005
Настапи во Првата македонска лига
Во 2005 година, како главен спонзор на клубот влегла компанијата „Фени Индустри“ и поради тоа, клубот го променил името во КК Фени Индустри. Во сезоната 2005/2006, клубот настапувал во Втората лига, каде го освоил второто место и така обезбедил пласман во Првата лига. Во следната сезона 2006/2007, го освоил шестото место во Првата лига, а веќе во сезоната 2007/2008 била освоена двојната круна - шампион на Македонија и освојувач на Купот. Во сезоната 2008/2009, Фени Индустри загубил во финалето против Фершпед Работнички во првенството, додека во купот стигнал до полуфиналето. Сезоната 2009/2010, исто така, била успешна за клубот, кој повторно ја освоил двојната круна. Во сезоната 2010/2011, Фени Индустри ја освоил третата титула во Првата лига, додека во Купот стигнал до полуфиналето. Во сезоната 2011/2012, престанала доминацијата на кавадаречкиот клуб, кој стигнал до финалето во Првата лига и во Купот, каде на двапати загубил од МЗТ Аеродром. Во сезоната 2012/2013, Фени Индустри стигнал до полуфиналето во Лигата и во Купот. Сезоната 2013/2014 била најлоша сезона во поновата историја на клубот, Фени не успеал да обезбеди пласман во Суперлигата со што играл опстанок односно Плејаут, а во Купот стигнале до четвртфинале. Во Првенството 2014/2015, Фени Индустри бил елиминиран во полуфиналето од МЗТ Аеродром.
На 8 јули 2019 година, Фени Индустри го сменил своето име во Еуро Никел 2005. Причина за смена на името било промена на сопствеништвото на главниот сопственик и спонзор на клубот - Топилницата Фени Индустри која била откупена и преименета во Еуро Никел Индустри во март истата година.
Успеси
КК Еуро Никел 2005 има забележано неколку успеси, меѓу кои:
Еуроникел 2005 има учествувани и во неколку европски купови, како што е Купот Корач.
Состав 2020/2021
Главен тренер на екипата е Горан Самарџиев.
Извор: Кошаркарска федерација на Македонија eurobasket.com
Црква „Рождество на Пресвета Богородица“ - Дренок
Рождество на Пресвета Богородица — главна селска црква во селото Дренок. Сместена е во крајниот североисточен дел на селото.
Историја
Во септември 2013 година, црквата била ограбена и од неа биле одземени околу 2.000 денари и еден позлатен крст.
Архитектура
Градбата на црквата има правоаголна основа со полукружна апсида на источниот ѕид. Главниот влез е сместен на западната страна, додека на јужната страна има спореден влез. Непосредно пред главниот влез се издига камбанаријата која е прилепена до западниот ѕид на црквата. Таа има квадратна основа и на секоја од трите отворени страни има по три прозорци. Првите два прозорци се квадратни и застаклени, додека највисоките се залачени и затворени. Камбанаријата во целост е варосана во бела боја и е покриена со лимен кров. На јужниот и северниот ѕид има по три прозорци, од кои прозорецот кој е најблиску до западната страна на обата ѕида се наоѓа повисоко. Во средината на апсидата има мала монофора, а на источниот ѕид над апсидата окно. Објектот е изграден од варовник, а на рабовите се забележуваат камени тули. Црквата е покриена со лимен кров.
Во дворот на црквата се сместени трпезаријата и селските гробишта.
Независен синдикат на полицијата
Независниот синдикат на полицијата (НСП) е синдикат на сите полициски службеници во Македонија. Целта на синдикатот е остварување на економските, социјалните и други права на работниците во полицијата, загарантирани со Уставот и законите на Република Македонија. Прв и актуелен претседател на синдикатот е Гоце Делчев Тодев.
Активности
На 7 јули 2017 година поради наводно намерно недозволување на одржување состанок на синдикатот со вработени во СВР Струмица за нивно запознавање со работата на синдикатот и формирање на негов огранок, бил обвинет тогашниот началник на секторот, Ѓорѓи Божинов, и против него и против други членови на администрацијата на СВР Струмица била поднесена кривична пријава.
По 1 година од Поплавите во Македонија, Македонскиот полициски синдикат добил донации кои биле наменети за полициските службеници загрозени од поплавите. Според извори на Независниот синдикат на полицијата, делумно или целосно не биле исплатени истите пари. Поради таквото обвинување, Македонскиот полициски синдикат најавил тужба против Тодев како претседател на Независниот синдикат.
На 12 август полициска потера за џип управуван од малолетник завршила трагично кај Градската капела во Струмица откако полицаец, наводно во самоодбрана испукал куршум кој погодил двајца од четворица малолетници кои биле во џипот, пријавени дека извршиле кражба на чамец од браната Мантово кај Радовиш. Поради демантирање на тоа дека полицаецот постапил погрешно, синдикатот организирал конвој кој започнал во Радовиш а истиот завршил на градскиот плоштад во Струмица.
Во ноември 2017 година синдикатот стапил во соработка со Министерство за труд и социјална политика како претставнички синдикат. По повод соработката, неколку членови на синдикатот заедно со претседателот наздравиле со чаша шампањ и најавиле крај на Синдикатот на работниците од управата, правосудните органи и здруженијата на граѓани.
National Archives of Hungary
Nationl Archives of Hungary (на унгарски: Magyar Nemzeti Levéltár) е создаден во 1756 година. Прво e во Братислава, Унгарија. Во 1784 година, биле во Buda. Buda (унгарски изговор: [ɒbudɒ]; германски: Ofen, хрватски: Budim, српски: Будим, чешки и словачки: Budín, турски: Budin) била древна престолнина на Кралството Унгарија и на унгарската престолнина Будимпешта од 1873 година, како и на брегот на Дунав. Buda зафаќа една третина од вкупната територија на Будимпешта и е претежно пошумен. Знаменитостите го вклучуваат замокот Buda Castle, Citadel и the President of Hungary, Sandor Palace.
Надворешни врски
47.505°N, 19.03°W<templatestyles src="Module:Coordinates/styles.css"> 47.505°N, 19.03°W
Маршот на Дрина (филм од 1964)
„Маршот на Дрина“ (српски: Марш на Дрину) – српски и југословенски филм од 1964 година, во режија на Жика Митровиќ. Главните улоги ги толкуваат: Александар Гавриќ, Никола Јовановиќ, Владимир Поповиќ, Љуба Тадиќ, Хусеин Чокиќ, Бранко Плеша, Драгомир Бојаниќ - Гидра, Зоран Радмиловиќ и Петре Прличко.
Синопсис
Весниците јавуваат дека е распишана општа мобилизација во Кралството Србија. Веселин (Веца), син на богато банакрско семејство, сака да биде испратен на фронтот, но неговиот татко се обидува да го спречи во тоа. Сепак, Веца (го игра Јовановиќ) ѝ се приклучува на војската, сместена во Аранѓеловац каде војниците го прифаќаат со сомнеж, зашто во претходната војна го напуштил фронтот. Војската добива наредба да се упати кон планината Цер, очекувајќи го нападот на непријателот. Набргу започнува борбата и српската војска е принудена да се повлече. Притоа, еден топ останува на фронтот, а Веца чувствува вина поради оставањето на топот. Затоа, тој се пријавува да ја предводи својата единица во следниот напад. Меѓутоа, за време на борбата, тој погинува, заедно со повеќе други борци. Најпосле, српската војска успева да изврши противнапад и да ја протера австроунгарската војска преку Дрина.
Тестис
Машките семени жлезди, тестикули или тестиси (народно наречени мадиња, јајца , ташаци или семеници) се два јајцевидни органи 4,5х3,0х2,0см. Обично левиот тестис е поголем од десниот, како поставен подолу од десниот. Секој тестис е разделен на 250-300 мали делови, во кои се наоѓаат свиени семени, наречени тестикуларни каналчиња. Растеглени едноподруго, тие образуваат должина од 150 метри и завршуват со мали излезни каналчиња кај главата на надсеменикот. Создавањето на сперматозоиди започнува во семените каналчиња, при што семените клетки, се наоѓаат во различен стадиум на развитокот, се распространети меѓу сертолиевите клетки. Семените каналчиња се обградени од меѓина. Во ред со други клетки во неа се распространи и Лајдигови клетки. Тие го создаваат машкиот полов хормон тестостерон. Тестисите се сврзани со расклонет садов систем. Мрежата од капилари осигурува сложените контакти помеѓу образувањето на хормони и созревањето на сперматозоидите.
Изглед
Мажите имаат два тестиси со слична големина и се наоѓаат во скротумот, кој е продолжение од стомачниот ѕид. Скроталната асиметрија не е вообичаена: еден од тестисите е поиздолжен од другиот поради разликите во анатомијата на крвните садови.
Мерки
Зафатнината на тестисите може да се процени преку опипување и со споредба елипсоиди со познати големини. Друг метод е да се користи калипер (орхидометар) или пак линеар на самото лице или на слика од ултрзвук каде се определени големините на x, y, и z оските (должина, ширина и висина). Овие мерења може да бидат искористени за пресметување на зафатнината, користејќи ја равенката за зафатнина на елипсоид: 4/3 π × (должина/2) × (висина/2) × (ширина/2).
Димензиите на на тестистите кај возрасен маж просечно изнесуваат 5 cm должина, 2 cm ширина и 3 cm висина (5 × 2 × 3 cm). Според Танеровата скала за зрелост на машките полови органи дава вредности за нивото на нивната зрелост почнувајќи од ниво I, со зафантнина помала од 1,5 ml; до ниво V, со зафатнина поголема од 20 ml. Нормалната зафатнина се движи меѓу 15 до 25 ml; просекот е 18 cm³ по тестис (се движи од 12 cm³ до 30 cm³.
1560 во книжевноста
1560 година во книжевноста содржи некои значајни настани.
Бате (Нова Горица)
Бате (словенечки: Bate) — населба во Градска општина Нова Горица во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Спикула
Спикулите се мали ерупции oд врел гас на Сонцето, т.е. ерупции на мали сончеви бури кои испуштаат пламени јазици од топол гас во горните слоеви на сончевата атмосфера и пренесуваат енергија и топлина преку сончевата магнетна атмосфера или корона. Тие се главни формации во хромосферата кои извираат од фотосферата и се издигаат до неколку илјади километри во височина. Самата хромосфера, се протега од 12.000 до 15.000 km над фотосферата. Пламените јазици со поголема маса, кои се издигаат високо над површината на хромосферата, се наречени протуберанции. Спикулите се вид на сончева активност која трае десетина минути и предизвикува нехомогеност на фотосферата. Во голема мера влијаат врз рамнотежата во сончевата корона, бидејќи внесуваат 100 пати поголема маса во сончевата атмосфера во споредба со сончевиот ветар. Ако спикулите се наоѓаат на сончевиот диск, тогаш тие се нарекуваат хромосферски шари.
Одлики
Долгнавестите и тенки млазови од вжештен гас, познати и како гасни прамени, се формираат во горната хромосфера и се издигнуваат до сончевата корона. Имаат концентрацијата на честички од 1.018 m³. Ерупциите траат најмногу до 10 минути, при што се движат нагоре со просечна брзина од 20 km/s (двојно побрзо од првата космичка брзина на Земјата), еруптирајќи на висина од околу 16.000 km. Тие ја напуштаат површината на Сонцето со брзина од околу 100 km/h и достигнуваат височина од неколку илјади километри над фотосферата. Просечната ширина им е околу 750 км.
Спикулите не се рамномерно распоредени на површината на Сонцето, a покриваат само околу 1% од вкупната површина на Сонцето и најчесто се групирани во близина на рабовите на супергранулите. Се проценува дека околу милион спикули се присутни во хромосферата во секој момент. Понекогаш спикулите се сметаат за мали протурберанции.
Во видливиот дел од спектарот, спикулите може да се забележат како пренесуваат огромни количества плазма, т.е. електромагнетен гас што го опкружува Сонцето, од долната сончева атмосфера (фотосферата). Количината на материјалот е огромна и е за повеќе од 100 пати поголема маса во споредба со масата што ја изнесува сончевиот ветар.
Нов тип спикули
Во 2007 година, Барт де Понтје и Мекинтош со своите соработници откриле нов тип спикули. Се одликувале со побрзи ерупции, брзина меѓу 20 и 40 km/s и времетрање меѓу 3 и 7 минути. Максималната брзина на пламените јазици од околу 100 km/s се постигнува непосредно пред распаѓањето и исчезнувањето. Поради огромната брзина на плазмата, се претпоставува дека е многу топла, но досега не се најдени начини за нејзино подетално испитување.
Поврзаност со супергранулите
Супергранулите се помали конвективни области на сончевата површина. Хоризонталните истиснувања на плазма од средиштето на супергранулата доведуваат до поместување на магнетното поле кон периферијата на супергранулата.
Спикулите се појавуваат над границите меѓу супергранулите. Тие се издигнуваат над долните слоеви на хромосферата, движејќи се по работ на супергранулите и следејќи ја насоката на збиените линии на магнетното поле. Кај границите од келиите, има зголемување на интензитетот на зрачењето, што значи дека таму материјата е многу потопла и погуста. Бидејќи спикулите се појавуваат над границата меѓу супергранулите, се претпоставува дека супергранулите имаат улога во нивното создавање. Спикулите ја следат насоката на линиите на магнетното поле, и затоа материјата која се издигнува над површината на Сонцето го има истиот правец, при што се создаваат спикули.
Откривање
Затоа што спикулите се меѓу најмалите структури што можат да се забележат на Сонцето, за да се набљудуваат потребна е добра резолуција од барем 1 лачна секунда. Спикулите биле набљудувани во 1960-тите со следниве оптички инструменти: Климакс, Измиран, Меудон, Пик-ду-Миди, Пулков и Сакраменто Пика. Податоци за спикулите се добиваат и за време на затемнувањето на Сонцето.
Два посебни инструмента кои често се користат за да се добијат податоци за спикулите се бирефрактивниот филтер и спектрографот. Бирефрактивниот филтер добива дводимензионална слика од хромосферските структури и може да се проучуваат воочливите промени. Сепак, со овој филтер се губат податоците обезбедени од спектарот. Може да се зададат филтри за да работи во тесен спектар на бранови должини, со што се добиваат спектрални податоци за однапред дефинирани емисиони линии. Од друга страна, информации за спектарот на спикулите се добиваат со помош на спектрограф.
Спикулите биле откриени и проучувани со помош на фотографии со висока резолуција, сателитски податоци и компјутерско моделирање. Сателитот SOHO (Сончева и хелиосферска опсерваторија) е сателит за регистрирање на глобални сончеви осцилации, во кои спаѓаат и спикулите, лансиран во 1995 година. Податоци за спикули се прибираат и со помош на инструментот Солар (анг: Solar) од МДИ ЕСА и НАСА, и набљудувања со помош на ССТ (шведски 1-метарски соларен телескоп) и сателитот ТРАСЕ (анг: TRACE - Transition Region and Coronal Explorer) од НАСА. Во 2004 година, било објавено дека спикулите се формираат од звучни бранови кои исто така траеле приближно пет минути. Динамиката на спикулите е подобро проучена благодарение на фотографиите со SDO кои се прават на секои 12 минути.
По набљудувањата во 80-тите години од 20 век, се покажало дека температурата на спикулите не може да ја постигне температурата која ја има короната. Подоцна, лансирана била уште една соларна лабораторија СДО (Соларна динамичка опсерваторија на НАСА) и јапонскиот сателит Хиноде, со кој спикулите биле многу подобро снимени и дополнително проучени. Во 2009 година, првпат биле забележани спикули кога се гледале од Земјата. Се покажало дека гасот во нив е потопол од она што можело да се измери со претходните инструменти, а се претпоставува дека спикулите можат да имаат значајна улога во загревањето на сончевата корона. Во 2004 година, Барт де Понтје, Роберт Ердељи и Стјуарт Џејмс поставиле хипотеза дека спикулите настанале како резултат на осцилации на П-режимот на сончевата површина. Осцилациите на П-режимот се акустични осцилации кои траат околу 5 минути, и кои влијаат врз подигањето и спуштањето на сончевата површина за неколку стотици метри во секунда. Патеките на магнетниот флукс кои се навалени под одреден вертикален агол можат да привлечат и да подигнат материјал од сончевата атмосфера и да формираат спикула.
Грнчарско Селиште
Грнчарско Селиште — археолошко наоѓалиште во преспанското село Подмочани. Претставува црква од среден век. Се наоѓа на 2 км западно од селото, а исто толку и од селото Грнчари, каде според кажувањето на мештаните, на едниот крај од ливадите, обраснат со капини, имало остатоци од темели на мала црквичка.
Сила (држава)
Сила или Шила (57 п.н.е. – 935 н.е.) ( [ɕiɭ.ɭa]) било корејско кралство сместено на јужните и централните делови од Корејскиот Полуостров. Сила, заедно со Пекче и Когурјо, била едно од Трите корејски кралства.
Државата ја основал Бак Хјеокгеос од Сила, од семејството Парк, корејска династија со која управувал кланот Ѓеонгџу Гим (Ким) (김, 金) 586 години, кланот Мирјанг Бак (Парк) (박, 朴) 232 г. години и кланот Волсеонг Сеок (석, 昔) 172 години. Прво била поглаварство од Самхански конфедерации, па се здружил со Суи Кина, а потоа и со Танг Кина, и на крајот ги освоила другите две кралства, Пекче во 660 година и Когурјо во 668 година. Потоа, Обединета Сила го зафаќала поголемиот дел од Корејскиот Полуостров, а на северниот дел се појавила Балха, држава наследничка на Когурјо. По речиси 1.000 години владеење, Сила се расцепкала на краткотрајните доцни три кралства: Доцна Сила, Доцен Пекче и Таебонг, за во 935 година да биде освоена од Корјо.
Историја
Историјата на Сила се дели на три периоди: ран (57 п.н.е. - 654), среден (654-780) и доцен (780-935) период.
Според корејските записи, Сила била основана од Бак Хјеокгеос од Сила во 57 п.н.е., околу денешен Ѓеонгџу. Се вели дека Хјеокгеос бил изведен од јајце снесено од бел коњ, а кога наполнил 13 години, шест кланови му се покорувале како крал.
Наемул од Сила (356–402) од кланот Гим воспоставил наследна монархија и ја зел кралската титула Марипган (麻立干; 마립간).
Во 377 година, Сила испратила емисари во Кина и воспоставила односи со Когурјо. Соочени со притисок од Пекче на запад и Јапонија на југ, во втората половина од 4 век, Сила се здружила со Когурјо. Откако Когурјо почнал да ја шири својата територија на југ, преместувајќи го својот главен град во Пјонгјанг во 427 година, Нуљи од Сила бил принуден да се здружи со Пекче.
За време на Беофеунг од Сила (514–540), Сила била кралство во вистинска смисла, со будизмот како државна религија и свое име од корејската ера. По Војните меѓу Гаја-Сила, Сила во кралството ја вклучила конфедерацијата Гаја и го припоила Геумгван Гаја во 532 година и го освоила Даегаја во 562 година, со што ги проширила нејзините граници до сливот на реката Накдонг.
Џинхеунг од Сила (540–576) воспоставил силна војска. Сила му помогнала на Пекче да го избрка Когурјо од областа на реката Хан (Сеул), а потоа, во 553 година од Пекче ја презела контролата врз целиот стратешки регион со што го прекршила 120-годишниот сојуз Баекје-Сила. Исто така, кралот Џинхеунг ја основал елитната единица Хваранг.
Обединета Сила
Во VII век Сила се здружила со кинеската династија Танг. Во 660 година, под Мујеол од Сила (654-661), сојузот Сила-Танг го потчинил Пекче. Во 668 година, сојузот Сила-Танг го освоил Когурјо. Потоа, Сила речиси една деценија се борела против династијата Танг за да ги протера кинеските сили од полуостровот и да ги спречи да создадат колонии на Танг. На крај основале обединето кралство кое на север се протегало до денешен Пјонгјанг. На северниот дел од државата Когурјо која веќе не постоела, подоцна се појавила држава под име Балхае.
Средниот период на Сила се одликува со зголемување на моќта на монархијата за сметка на благородништвото јингол. Ова било овозможено со новото богатство и престиж стекнати како резултат на обединувањето на полуостровот од страна на Сила, како и со успешното задушување на неколку вооружени аристократски бунтови од страна на монархијата, што на кралот му дало можност од централната власт да ги исчисти најмоќните семејства и ривали.
Пад на кралството
Последниот век и половина од државата Сила бил пропратен со постојани превирања и граѓанска војна, бидејќи кралот бил сведен на само фигура, а моќните аристократски семејства доминирале надвор од главниот град и кралскиот двор.
Краснојарски крај
Краснојарски крај (руски:Красноя́рский край) е федерален субјект во Русија. Административен центар е Краснојарск.
Флејтист (Мане)
Флејтист(Le fifre) — маслена слика на платно од францускиот сликар Едуар Мане создадена во 1966 година. Таа денес е изложена во Музеј Орсе во Париз.
Денес ова дело се вбројува меѓу попознатите на Мане. Воедно според композицијата и севкупната ликовна атмосфера, оваа слика е една од најнежните и најстилизираните по боја.
Опис
Претставено е малдо момче што свири на пиколо флејта. Сликата настанала по претојот на мане во Шпанија и посетата на музејот Прадо, каде што се запознал и бил воодушевен од делата на Диего Веласкес.
Стил
Сликата ги содржи основните стилски одлики на овој голем импресионистички автор. Чувство за атмосфера. Еден вид дводимензионалност и намерно избегнување на студен реализам. Настојување на доминантно и провидно присуство на светлината и особено колоритот. Во многу елементи ова слика се разликува од другите по едноставноста и чистотата на изразот доловен со стилизирани и минималнаи линии.
Техника на сликање
Мане бил еден од пионерите на импресионизмот. Избегнувајќи го тривијалното, лажно реалистичко и академско сликарство, тој ги надминува стереотипите и тргнува по патот на директното, на снажното и искреното ликовно изразување, подалеку од малограѓанското и декоративно, патетично прифаќање на сликарството. Мане настојува на провидно, директно скоро плакатско изразување.
Брест
Брест —  од то брестови (Ulmaceae) кој опфаќа околу 20 а, застапени во умерениот појас на северната полутопка. Високи дрвја со јајцевидни и асиметрични листови со назабен раб, со косо пресечена основа и со кратка дршка. Цветаат рано пред пролистувањето, а плодовите се сплескани, крилести оревчиња, кои зреат многу рано (април). Имаат квалитетно дрво, но масовно страдаат и се сушат од нападот на габата Ophiostoma ulmi] (холандска болест).
Во Македонија се среќаваат: полскиот брест (U. minor), планинскиот брест (U. montana) и везот (U. effusa).
1558 во книжевноста
1558 година во книжевноста содржи некои значајни настани.
Линако (Берово)
Линако — населба од доцноантичкото време. Се наоѓа на северниот крај на вештачкото езеро, 8 километри оддалечено од Берово. На простор од околу 200 x 200 метри се среќаваат фрагменти од римска керамика, питоси и градежен материјал, а во горниот дел се забележуваат темели од објекти.
ИАМ Сајклинг
ИАМ Сајклинг (кратенка според UCI: IAM) — поранешна швајцарска професионална друмска велосипедска екипа, која настапува во Светската турнеја. Екипата е управувана од поранешниот француски друмски првак Серж Бешери.
Спонзор на екипата е IAM Independent Asset Management SA, швајцарска инвестициска компанија.
Браник (село)
Браник (словенечки: Branik) — населба во Градска општина Нова Горица во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
NGC 3595
NGC 3595 — елиптична галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3595 се споменува и како UGC 6280, MCG 8-21-9, CGCG 242-14, near SAO 43659.
Откривање
Објектот е откриен на 5 февруари 1788 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3595 е од видот E-S0. Видливиот сјај со голо око изнесува 12,1 m, а оној во рамките на интервалот од минималната до максималната честота 13,1 m, додека површинскиот сјај изнесува 12,3 m/лм2. NGC 3595 има привидни димензии од 1,6' х 0,7'.
Астрономски податоци
Објектот е од епохата Ј2000.0. Положбениот агол на објектот е во износ од 176°.
Други поделби
Проучување на NGC 3595 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 34325. Во рамките на атласот на длабокото небо, Уранометрија 2000.00, објектот припаѓа на групата означена со бројот 73; додека во Каталогот на основни ѕвезди (GSC) е групиран под бројот 3451. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 700.
Користена литература
Sky Publishing Corp. and Cambridge University Press, 1985. (3098,238)
NGC 1662
NGC 1662 — расеано ѕвездено јато во соѕвездието Орион, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 1662 се споменува и како OCL 470.
Откривање
Објектот е откриен на 18 јануари 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1662 е од видот I2p. Видливиот сјај со голо око изнесува 6,4 m. NGC 1662 има само една позната привидна димензија, која изнесува 12'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 48 м 27 с, а неговата деклинација, односно висината на лакот на тој агол, + 10° 55' 48".
Други поделби
Проучување на NGC 1662 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 179; додека во Каталогот на основни ѕвезди (GSC) е групиран под бројот 687. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1534.
Димитрије Митриновиќ
Димитрије Митриновиќ (Доњи Поплат, 21 октомври 1887 — Ричмонд крај Лондон, 28 август 1953) бил српски авангарден критичар, теоретичар, филозоф, есејист, поет и преведувач.
Животопис
Роден е во Поплат (во денешна Општина Берковиќ). Детството го поминал во Зови Дол крај Невесиње каде биле што неговите родители биле учители. Основно училиште завршил во Благај, гимназија во Мостар, а студии по филозофија, психологија и логика во Загреб, Београд, потоа во Виена и Минхен. Апсолвирал во Тибинген во 1914 година.
Работел во уредништвото на Босанска вила (1910 — 1913). Првата светска војна ја поминал во Лондон, каде го покренал и уредувал списанието New Age (Ново време), кој подоцна прераснал во списанието New Europe. Митриновиќ исто така е и иницијатор на Антибарбарус клуб, Адлерово друштво за студии по поединечна психологија.
Првата своја песна, Ленто долоросо, ја објавил во Босанска вила во 1905, под псевдонимот ''М. Димитријевиќ'', под кој подоцна воглавно објавувал поезија. Покрај тој, го користел и псевдонимот Антицус.
Покрај во Босанска вила, објавувал песни и во списанијата: Бранково коло (1906 — 1907, 1909 — 1911), Дело (1906), Нова искра (1906-1907), Срѓ (1906-1908), Српски књижевни гласник (1906, 1908, 1911), Словенски југ (1908), Вардар (1910), Зора (1910), Хрватски ѓак (1908-1909, 1911), Одјек (1912), Савременик (1911).
Митриновиќ е творец на футуристичкиот манифест во српската книжевност (Естетски контемплации, Босанска вила, 1913).
Повторното откривање на делата на Димитрија Митриновиќ е заслуга на Предраг Палавестра. Тој во хрестоматијата Книжевност на Млада Босна (Књижевност Младе Босне) (Сараево, 1965), во целост го рехабилитирал Митриновиќ, го вратил во контекстот на српската авангарда.
Валтер Самуел
Валтер Адријан Самуел (роден на 23 март 1978 година во Лаборде, Аргентина) — пензиониран аргентински фудбалер, кој настапуваше за Бока Јуниорс, Рома, Реал Мадрид, Интер и Базел во Швајцарската Супер лига.
Њуелс Олд Бојс
Самуел ја започнал својата фудбалска кариера во 1995 во Аргентина, играјќи за младинскиот тим на Њуелс Олд Бојс. Година дена подоцна, во јануари 1996, станал професионалец и заиграл за првиот тим на Њуелс Олд Бојс и таму останал до јануари 1997. Година дена по неговиот прв официјален настап во кариерата тој направил трансфер во Бока Хуниорс.
Бока Хуниорс
Тој одиграл две и пол сезони во дресот на Бока, во кој забележил 103 настапи на кој постигнал 5 гола во сите конкуренции. Во јули 2000 Рома го откупила неговиот договор за 20 милиони евра и Самуел се сели на "Стариот континент".
Рома
По доаѓањето во Рома Самуел, уште на почетокот на првенството се изборил за место во почетната постава. Тој направил добро партнерство во одбраната со Алдаир и Џонатан Зебина во 3-4-1-2 формацијата на Фабио Капело примајќи 33 голови во Серија А што беше третата најдобра одбрана во првенството. Врвот на неговата кариера го постигнал со освојувањето на Скудетото (прво во неговата кариера) во сезоната 2000-01. Во првата сезони тој одиграл 31 натпревар и го постигнал својот деби гол во Серија А носејќи му водство на својот тим нагостувањето кај Верона со 1-0, во натпревар што завршил 1-1. Тој одиграл 7 натпревари и во Купот на Уефа исто така, и постигнал 3 гола во својата прва сезона. Втората сезона во клубот му била исто така успешна. Го освоил Суперкупот на Италија со победа над Фиорентина, а истоака дебитирал и во Лигата на шампионите каде Рома стигнала до втората групна фаза. Во Серија А тој одиграл 30 натпревари и постигнал 5 гола, а неговиот тим завршил втор со само еден бод помалку од шампионот Јувентус. Самуел останал во Рома сè до 2004 година, но во следните две сезони клубо немал позначајни успеси, а и заминувањето на сонародникот Габриел Батистута го наведува и тој да размислува во оваа насока. Во јули 2004 година, Самуел потпишал за Реал Мадрид за сума од 25 милиони евра.
Реал Мадрид
Во Реал Мадрид тој не успеал да се снајде најдобро. Големиот притисок и големите очекувања што навивачите ги имаат од својот клуб биле нешто ново за Самуел. Тој дебитирал во Примера на 18 септември 2004 во поразот од Еспањол на гости со 1-0. На 14 ноември 2004 Самуел го постигнал 4-тиот гол за Реал Мадрид во победата со 6-1 над Албасете, што бил негов дебитантски погодок во Шпанија. Тој одиграл 30 натпревари во Примера и постигнал 2 гола во единствената сезона во Реал Мадрид. Исто така имал и 8 настапи во Лигата на шампионите. Во јули 2005, се враќа во Серија А за 16 милиона евра во тимот на Интер.
Интер
По доаѓањето во Интер, Валтер во почетокот на сезоната бил резерва на Марко Матераци и Иван Кордоба во центарот на одбраната. Но, по повредата на Матераци, тој станал постојан првотимец во клубот. Самуел освоил четири скудета по ред во пеиродот од 2005 и 2009. Кога во 2009 година во тимот пристигнал и бразилецот Лусио, тие двајца формираат една од најдобрите централно одбранбени двојки во светот. Доказ за тоа била и титулата која Интер ја освоил во Лигата на шампионите во сезоната 2009-10. Следната сезона Самуел се повредил во ноември и ја пропуштил речиси целата сезона, враќајќи се на 15 мај 2011. Во сезоната 2011-12, тој го решил миланското дерби со погодок во 4-тата минута носејќи му победа на својот тим на гости со 1-0.
Базел
По 9 години во Интер, Самуел го напуштил клубот и потпишал за Базел на 23 јули 2014. Со швајцарскиот клуб двапати ја одвоил Швајцарската Супер лига во сезоните 2014-2015 и 2015-2016. На 30 јуни 2016, Самуел најавил дека ја завршил играчката кариера на возраст од 38 години.
1557 во книжевноста
1557 година во книжевноста содржи некои значајни настани.
1556 во книжевноста
1556 година во книжевноста содржи некои значајни настани.
Географска распространетост на македонскиот народ
Географската распространетост на македонскиот народ денес е најмногу сконцентрирана на територијата на регионот Македонија, на Балканот, во западниот дел на Европа, северниот дел на американскиот континент и на најмалиот континент во светот, Австралија. Севкупноста на македонскиот народ денес е околу 2 милиони луѓе.
Македонија
Матична земја на македонскиот народ е Република Македонија. На територија од 67.741,2 км2 километри колку што зафаќа регионот Македонија живеат околу 1,5 милиони Македонци од кои најголемиот дел во Република Македонија, етничката и матична земја на Македонците. Регионот Македонија денес е поделен на неколку помали делови кои влегуваат во составот на 4 балкански држави. Регионот Македонија е поделен на: Вардарска Македонија (над 99% во составот на Република Македонија, останатото во составот на Србија), Егејска Македонија (во составот на Грција), Пиринска Македонија (во составот на Бугарија), Мала Преспа и Голо Брдо (во составот на Албанија) и областа Гора (во составот на Албанија и Косово).
Република Македонија
Република Македонија зафаќа 25.713 км2 или околу 38% од територијата на регионот Македонија. Според пописот на населението во Република Македонија во 2002 година бројот на Македонци во државата е 1.297.981 (64,18%), односно Македонците се мнозинство во државата. Меѓутоа, во некои кругови меѓу кои и во академските кругови (пр. академикот Блаже Ристовски и неколкумина други академици на МАНУ) постои резервираност спрема во оваа бројка, при што се истакнува податокот дека бројот на Македонци во пописните години 1991 и 1994 бил 1.328.187 односно 1.378.687 така што нереално е нивниот број за само 8 години да опадне за околу 100.000 луѓе. Меѓутоа вистинскиот број на Македонци во Република Македонија е 1.401.897 (69,31%) - под овој број се сметаат сите Македонци по народност (националност) без разлика на нивната вероисповед. (овој број се добива ако се види бројката на попишаните Албанци и Турци кои за мајчин јазик се изјасниле дека им е македонскиот, во неколку општини населени претежно со Македонци муслимани).
На територијата на Република Македонија, Македонците се распространети по целата територија. Застапеноста се движи од 20% во северозападните, 55-60% во југозападните, 85-90% во средишните и 90-95% во североисточните и источните делови на државата.
Егејска Македонија
Види Егејска Македонија
Егејска Македонија го опфаќа јужниот приморски дел на регионот Македонија и со околу 34.356 км2 опфаќа 51% од територијата на регионот Македонија. Официјална бројка на Македонци во Егејска Македонија и Грција воопшто не е позната бидејќи грчката држава не признава македонски народ и македонско малцинство и на пописните списоци не постои графа Македонец. Македонската организација Виножито (политичка партија на Македонците во Грција) вели дека во Егејска Македонија живеат околу 400.000 Македонци, но големиот дел од нив се плашат да се изјаснат како Македонци, а голем дел од младото македонско население не зборува македонски јазик бидејќи во минатото тој бил строго забрануван од грчките власти.
Поради силните репресии и насилните иселувања на голем број Македонци од 1913 до 1922, и населување на грчки колонисти на нивно место етничкиот карактер на егејскиот дел на Македонија е драстично изменет. Македонците од мнозинство (над 60%), денес се малцинство (со околу 19-20%) и се најмногу населени во западните и северозападните краишта и во близината на границата со Република Македонија. Македонците денес најмногу се населени во градовите Солун, Лерин, Воден, Костур и нивните околни села.
Пиринска Македонија
Види Пиринска Македонија
Пиринска Македонија го опфаќа крајниот источен дел на регионот Македонија и со своите 6.798 км2 опфаќа околу 10% од територијата на областа Македонија. Според пописите од 1946 и 1955 година, спроведен во Бугарија, како Македонци се изјасниле 177.035 - 70% (1946) односно 178.862 - 63% (1955) од населението на Пиринска Македонија. Во целата област според овие пописи застапеноста на Македонците е најголема во јужните и југозападните делови Петрич 85-90%, Сандански 80-85% итн, но исто така и во Благоевград 90-95% кој е најголем град во пиринскиот дел на Македонија. За време на владеењето на Георги Димитров, Македонците уживале полни малцински права, а Пиринска Македонија најпрвин добила културна автономија која подоцна преку законска рамка требало да прерасне во територијална и Пиринска Македонија да се припои кон тогашната СР Македонија како кон матична држава, во рамките на Балканската федерација. По смртта на Георги Димитров, од времето на режимот на Тодор Живков па сè до денес кога Бугарија е членка на ЕУ врз Македонците се спроведува националистичка и негаторска политика од бугарските власти.
На пописот во 1992 година 10.803 граѓани на Република Бугарија се изјасниле како Македонци. Претседателот на Бугарскиот хелсиншки комитет, Красимир Канев пак, наведува бројка од 15.000-25.000 етнички Македонци во Република Бугарија. Според официјални податоци пак од пописот во 2011 г., околу 1.654 души се изјасниле како Македонци Некои од водачите на ОМО Илинден - Пирин денес во Пиринска Македонија наведуваат бројка 187.000 лица етнички Македонци, а според ВМРО-БНД нема етнички Македонци во Пиринска Македонија.
Cafe De Anatolia
Cafe De Anatolia e продукциска куќа и агенција за менаџирање на артисти која се занимава со создавање и издавање на етно, дип хаус, електронска, чил аут и ориентална музика. Основоположници на Cafe De Anatolia се Billy Esteban и неговите деца Моника Илиева и Никола Илиев (Nickarth / Rialians On Earth).
Географска распространетост на македонскиот народ
Мала Преспа, Голо Брдо и Гора
Види Мала Преспа, Голо Брдо, Гора
Македонците во Албанија најмногу се населени во три области: Мала Преспа, Голо Брдо и Гора на околу 1.115 км2. Од сите три области само во областа Мала Преспа на Македонците им се признати малцинските права и таму службен јазик е македонскиот, а на македонски јазик е овозможено и основно образование до четврто одделение. Во Мала Преспа живеат околу 6.000 жители сите Македонци. Според здружението на Македонците од Гора, Македонците во таа област претставуваат 82% од населението. Во Голо Брдо поголемиот број од Македонците се од муслиманска вероисповед, а последните години бугарските власти безуспешно се обидуваат со методи на поткупување да прикажат дека таму живее бугарско малцинство. Здруженијата на Македонците од Албанија, тврдат дека во цела Албанија живеат нешто повеќе од 150.000 Македонци.
Cafe De Anatolia
Историја
За три години работа, Cafe De Anatolia издава повеќе од 300 изданија менаџирајќи над 250 музичари од 150 земји ширум светот и прераснувајќи во меѓународно признат музички колектив што промовира и создава chillout, organic house, lounge, progressive house, deephouse и електронска музика. Cafe De Anatolia денес соработува со бројни музичари, меѓу кои најзначајни се Billy Esteban, Rialians On Earth, Јелена Томашевиќ, Валерон, DJ Professor, DJ Brahms, DJ Manuel Defil, Nikko Sunset, Вуду Брада, Тебра, Mario Dreamers Inc, Стан Колев, Каролина Гочева, Андре Ризо, Jugurtha, Bacchus, ETNOSFERA (Dzambo Agusev), Белонога, Махмут Орхан и многу други. Благодарејќи на новиот жанр музика кој оваа продукциска куќа го негува и создава, уметниците под нивна закрила имат настапувано и настапуваат ширум светот, вклучувајќи ги државите како Тунис, Мароко, Саудиска Арабија, Грција, Италија, Австрија, Романија, Русија, Србија, Македонија и многу други.
Географска распространетост на македонскиот народ
Европа
Први иселувања на Македонци од својата матична земја Македонија се забележуваат кон крајот на XVII век кога многу мажи оделе на печалба во околните балкански, а подоцна и во европските и прекуокеанските земји. Иселувањата од Македонија биле најчесто од економска и политичка природа. Голема концентрација на Македонци денес имаме во источниот дел на покраината Војводина во Србија. Во општините Качарево, Јабука, Пландиште и градот Зрењанин Македонците сочинуваат голем дел од населението (во Качарево над 40%). Во овие краишта Македонците се дојдени како колонизатори по Втората светска војна. Иселувањата на Македонци во западноеропските земји првпат се забележуваат во педесеттите години на XX век, а помасовни размери добиваат по осамостојувањето на Република Македонија. Големи македонски иселенички колонии има во Германија (околу 80.000 Македонци), Италија, Шведска (најмногу во градовите Малме и Гетеборг), Франција, Швајцарија, Велика Британија итн.
Северна Америка
Првите доселувања на Македонци преку Атлантскиот Океан во Северна Америка се забележуваат на почетокот на XX век, а земаат помасовни рамзери од крајот на XX век сè до денес, со оглед на економската ситуација во Република Македонија. Ислеувањата на Македонците во Америка се најповеќе од економски причини. Поради големата бројка на македонско население, Македонците активно учествуваат и во политичкиот, културниот и економскиот живот на САД и Канада, а создадено е и македонско иселеничко лоби.
САД
Македонците во САД најмногу се сконцентрирани во северните и североисточните делови на државата и по брегот на Атлантскиот Океан и нивната бројка се движи помеѓу 100.000 и 150.000 луѓе. Голем број на Македонци има во сојузните држави Њујорк, Мичиген, Њу Џерси, Флорида, Охајо, Вирџинија, а во последно време се зголемува и бројот на Македонци во западниот дел на САД, особено во Калифорнија. Македонците во САД активно учествуваат во политичкиот (починатиот конгресмен Стојан Христов), економскиот и културниот живот на државата.
Cafe De Anatolia
Историја
Денес под закрила на Cafe De Anatolia издаваат две продукциски куќи, тоа се: Zoromoni и Aodion Records. Zoromoni e издавачка куќа која исклучиво издава Lounge Chill-Out компилации, додека Aodion Records се занимава со издавање на албуми и песни од други жанрови, како тек-хаус, синт-поп, електронска, инди-алтернатива, инди-поп.
Cafe De Anatolia редовно гостува на меѓународни фестивали од жанрот на етно и дип хаус музика, па така измеѓу другото имаат настапувано заедно со Горан Бреговиќ и Емир Кустурица на фестивалот EtoEtno јуна 2019 во Санкт Петербург. Лето, 2019 година Cafe De Anatolia настапува на фестивал во Тунис со артисти од калибар на Sahale, Black Coffee, Stefano Noferini, Shaman, Angelo, David Vendetta...
Географска распространетост на македонскиот народ
Австралија
Првите доселувања на Македонци во Австралија се забележуваат на почетокот на XX век и во седумдесеттите и осумдесеттите години на истиот век. Македонците во Австралија се најсконцентирирани во југозападните и источните делови на државата, во сојузните држави Викторија, Нов Јужен Велс и Источна Австралија, и во градовите Сиднеј, Перт, Мелбурн, Волонгонг, Аделаид, итн. Поголемиот дел на Македонците во Австралија се по потекло од Битолско и Прилепско и Егејска Македонија. Поради својата голема бројност (над 200.000), во Сиднеј работи и паралелка на македонски јазик во една сиднејска гимназија, а Македонците во Австралија имаат и свои радио и ТВ емисии. Познати се масовните протести на Македонците во Австралија за поддршка за независноста на Република Македонија на почетокот на деведесеттите години на XX век.
Ен Т. Хил
'''Ен Т. Хил''' (24 ноември 1916 година - 8 март 1999 година) била американска модна дизајнерка и учителка по јога.
Рани години
Хил е родена во Атланта, Џорџија. Дипломирала на средно трговско училиште во 1933 година, студирала на Универзитетот во Џорџија и работела како стенограф пред да се пресели во Лос Анџелес во 1937 година.
Мода на Тафи
Хил дизајнирала фустани, претежно памучни, за нејзината линија, Тафи, од 1937 до март 1958 година. Бидејќи женската мода заземала поголем буџет, популарноста на нејзините фустани растела. Тие биле прикажани како „извонредни“ на ручек во тенискиот клуб Палм Спрингс во 1948 година. Вог и Харперс Базар пренесувале реклами на цели страници за модата на Тафи во текот на 1950 -тите, и објавувале едиторијали за моделите на Тафи. „Нема ништо толку женствено и романтично како полно здолниште, убаво, со подздолниште одоздола“, изјавила Хил за Women’s Wear Daily. „ Најженствените фустани речиси сите имаат големи здолништа над нивните подздолништа“, напишала Евгенија Тринкл, модна писателка за Star Telegram. Бергдорф Гудман, Гарфинкел и Јакобсон ги носеле модните парчиња на Тафи.
Ашот Таронит
Ашот Таронит (Ἀσώτιος Ταρωνίτης) бил син на дуксот Григориј Таронит и зет на цар Самоил. Додека се наоѓал во заробеништво кај Самуила, во него се вљубила Самуиловата ќерка Мирослава. Tаа му се заканила на татка си со самоубиство доколку не и дозволи да се венчаат. По свадбата Самуил ги испратил во Драч и го поставил Ашота за управник. Но Ашот и Мирослава преминале на византиска страна, отпловиле во Цариград и ги добиле титулите магистер и зосте.
Ен Т. Хил
Здравје и јога
Со појавата на фитнес пионерот Џипси Бутс, Хил се заинтересирала за здрава храна и јога. Студирала јога кај Индра Деви и направила свое видео за настава по јога, како и инспиративна песна.
Смрт
Хил починала во Ранчо Мираж, Калифорнија, во 1999 година.
Кале (Шурленци)
Кале (Калето) — археолошко наоѓалиште во преспанското село Шурленци. Претставува тврдина од средниот век. Се наоѓа југозападно од селото, каде што се издига ридот Магарица, на кој доминира над брегот на Преспанското Езеро и над патот што води за Отешево и Стење. На самиот врв има висорамнина, издолжено во правец исток-запад и со површина од 5-6 хектари, на кое се наоѓаат остатоци од бедем ѕидан од камен и кал, широк 1 метар и со височина наместа зачувана до 2 метри. На јужната страна има остатоци од три одбранбени појаси од ѕидови, наредени еден под друг. Во внатрешниот простор на тврдината се забележуваат темели од помали објекти и множество градежен материјал.
Според истражувањата на Томо Томоски, се работи за утврдениот град Константион, кој постоел во XI век.
Немориа аризонариа
Историја
Фамилијата Geometridae содржи над 21.000 видови и може да се најде низ целиот свет. Подфамилијата Geometrinae содржи 2350 видови. Многу од овие видови може да се идентификуваат со сличната смарагдно зелена боја забележана во Немориа аризонариа, што доведе до создавање на заедничкото име смарагд молец. Компаративната анализа на биогеографската историја на Неморија сугерира дека родот потекнува од Јужна Америка. Таквата близина до југозападниот регион на Соединетите Држави може да ја објасни денешната локализација на оваа област. Се претпоставува дека Неморија била воведена многу пати - родот е најголемиот од Геометрините на Новиот свет и се проценува дека е стар околу 7,5 милиони години. Неморија е најчесто позната по фенотипската пластичност на нејзините фази на ларви кај многу видови. Сега има 15 признати видови на Неморија.
Живеалиште и дистрибуција
Неморија аризонарија обично е ограничена на кањонски живеалишта на надморска височина од околу 4.000 до 8.000 стапки. Во Соединетите Држави, Немориа аризонариа се чини дека потекнува од Аризона, Ново Мексико, Мексико, Јужна Калифорнија и планините Дејвис во Тексас, иако летната форма (аризонариа) е пронајдена само во Аризона. Молецот најчесто може да се најде како лежи на прозорци и екрани низ југозападниот дел на Соединетите држави.